Hayao Miyazaki

Hayao Miyazaki (宮崎 駿 Miyazaki HayaoInte l'onomastica giaponeize o cognomme o precêde o nomme;; Tòkyo, 15 zenâ 1941) o l'é 'n regista, animatô, produtô, scenegiatô e fumettista giaponeize. 

Co-îna cariêra ch'a l'ha duòu çinquant'ànni, Miyazaki o l'é vegnûo a figûa ciù conosciûa de l'animaçión giaponéize a l'èstero. O sêu nómme o l'é ascì ligòu de stréito a quéllo do Stùddio Ghibli, stùdio de cîne d'animaçión ch'o l'à fondòu do 1985 insémme a-o sò colêga e méistroIsao Takahata, che anchêu o l'é conscideròu cómme un di ciù inportànti do setô. 

Pigiòu cómme un di animatoî con ciù influénsa inta stöia do cîne e segóndo i ciù tanti o mêgio diretô d'animaçión in vìtta: a sêu figùa a l'é stæta paragonâ ciù vòtte a quélla do Walt Disney pe l'inportànsa di sêu contribûti into setô de l'animaçión, tànto cómme à Akira Kurosawa pe-a sêu poxiçión de cónto inta stöia do cîne do sêu pàize. Segóndo tanti crìtichi, a-o Miyazaki o doviéiva êsse dæto o mérito, insémme a di atri coleghi do calibro do mensunòu Isao Takahata, de Hideaki Anno, de Katsuhiro Otomo, de Satoshi Kon e de Mamoru Oshii, pe avéi contribuìo a eliminâ o stereòtipo ch'a televixon ò l'animaçion giaponéize a foîse scàrsa. 

Levòu o cîne e l'animaçion genérica, o Miyazaki o l'é aprexòu ascì pe-a sêu produçión de fumetti: o sêu travàggio ciù inportànte inte sto cànpo o l'é o manga Nausicaä da Valle do vénto, ch'o l'é bazòu in sciâ pelìcola do 1984 co-o mæximo nómme, dirètto da-o Miyazaki in persónn-a.  

 Filmografîa 

 Film d'animaçion 

 Regîa 

 Lupin III - O castello de Cagiòstro (1979)
 Nausicaä da Valle do vénto (1984)
 Laputa - Castello do çê (1986)
 O mæ vexin Tòtoro (1988)
 Kiki – Serviçio consegne (1989)
 Pòrco Rosso (1992)
 Princess Mononoke (1997)
 A çittæ incantâ (2001)
 O castello erante de Howl (2004)
 Ponyo in sciâ scugêa (2008)
 O vento o se lêva (2013)
 O garson e o pèrdigiórno (2023)

 Âtre produçioin 

 Manga 

 Shuna no tabi (1982)

 Nausicaä da Valle do vento (1982-1994)
 Hikōtei jidai (1989)
 Kaze tachinu (2009)

 Nòtte 

 Vôxe corelæ 

 Isao Takahata

 Collegamenti estèrni 

 Hayao Miyazaki in sciâ Treccani
 Hayao Miyazaki in sciâ Encyclopædia Britannica
 Hayao Miyazaki in sciô IMDb

 Âtri progetti 

Categorîa:Biografìe
Categorîa:Cine